Държавен вестник, бр. 84, 2005 г., стр. 87

Б Р О Й  84
Д Ъ Р Ж А В Е Н   В Е С Т Н И К
С Т Р .  87
(2) Ракетата, когато е изстреляна верти-
кално, достига височина не по-малка от 300 m.
Във или близо до връхната точка от траекто-
рията си ракетата освобождава парашутен сиг-
нал, който:
1. гори с ярка червена светлина;
2. гори равномерно със среден интензитет
на светене не по-малко от 30 000 cd;
3. свети не по-малко от 40 s;
4. има скорост на спускане не повече от 5 m/s;
5. не поврежда своя парашут или допълни-
телните си приспособления по време на горене.
Чл. 150. Ръчният сигнален факел:
1. е поместен във водонепроницаем корпус;
2. върху корпуса има отпечатани кратки
инструкции или схеми, ясно илюстриращи упот-
ребата му;
3. притежава вградено средство за самоза-
палване;
4. не създава неудобство на лицето, което
държи корпуса му, и не поставя спасителното
средство в опасност от горящи или тлеещи ос-
татъци, когато се използва според инструкции-
те за работа с него, дадени от производителя;
5. гори с ярка червена светлина;
6. гори равномерно със среден интензитет
на светене не по-малко от 15 000 cd;
7. свети не по-малко от една минута;
8. продължава да гори след като е потопен в
продължение на 10 s  на 100 mm под повърхност-
та на водата.
Чл. 151. (1) Плаващият димен сигнал отго-
варя на следните изисквания:
1. поместен е във водонепроницаем корпус;
2. не се запалва с експлозия, когато се изпол-
зва според инструкциите за работа, дадени от
производителя;
3. има отпечатани върху корпуса кратки
инструкции или схеми, ясно илюстриращи упот-
ребата му.
(2) Плаващият димен сигнал:
1. изпуска дим с ясно забележим цвят с рав-
номерна скорост в продължение на не по-мал-
ко от 3 min, когато е в спокойна вода;
2. не изпуска пламък по време на отделяне
на дима;
3. не се потапя под водата;
4. продължава да изпуска дим, когато е по-
топен във вода в продължение на 10 s  на 100 mm
под повърхността.
Чл. 152. (1) Спусковото устройство и устройс-
твото за качване в спасителните средства отго-
варят на следните изисквания:
1. конструирани са така, че напълно снабде-
ното спасително средство или дежурната лод-
ка, което обслужват, могат да бъдат спуснати
на вода безопасно при неблагоприятен дифе-
рент до 10° и крен към който и да е борд не по-
малък от 20°:
а) когато спасителното средство или дежур-
ната лодка са натоварени с всички лица съоб-
разно пътниковместимостта им; и
б) когато няма хора в спасителното средство
или дежурната лодка;
2. не зависят от друго средство освен от зем-
ното притегляне или от съхранена механична
енергия, която е независима от енергийното
захранване на кораба за спускане на спасител-
ното средство или дежурната лодка с пълно
натоварване и снабдяване, а също и в празно
състояние;
3. задействат се от едно лице от място на
палубата на кораба и от място вътре в спаси-
телното средство или дежурната лодка; спаси-
телното средство се вижда от лицето на палуба-
та, което работи с пусковия механизъм;
4. спусковото устройство е конструирано
така, че се нуждае от минимална редовна под-
дръжка, като всички части, изискващи редовна
поддръжка от страна на екипажа на кораба, са
лесни за достъп и поддържане;
5. спирачките на лебедката на спусковото
устройство издържат:
а) статично изпитване с пробен товар не по-
малък от 1,5 пъти по-голям от максималния
работен товар; и
б) динамично изпитване с пробен товар не
по-малък от 1,1 пъти по-голям от максимал-
ния работен товар при максимална скорост
на спускане;
6. спусковото устройство и неговите принад-
лежности с изключение на спирачките на ле-
бедката издържат на изпитване със статичен
пробен товар най-малко 2,2 пъти максималния
работен товар;
7. конструктивните елементи и всички бло-
кове, въжета, звена, връзки, закрепващи еле-
менти и всички други приспособления, използ-
вани в оборудването за спускане, се проектират
с коефициент на сигурност не по-малък от ми-
нималния на базата на предвиденото максимал-
но работно натоварване и най-голямата здра-
вина на материала, използван в конструкции-
те; за всички конструктивни елементи на спус-
ковото устройство и лебедката се прилага ми-
нимален коефициент на сигурност 4,5, а за про-
волките, поддържащите вериги, звена и блоко-
ве—минимален коефициент на сигурност 6;
8. всяко спусково устройство, доколкото е
практически възможно, е годно за използване
при условия на обледеняване;
9. спусковото устройство на спасителната
лодка вдига спасителната лодка заедно с ней-
ния екипаж;
10. приспособленията на спусковото устройс-
тво позволяват безопасно качване в спасител-
ното средство в съответствие с изискванията
по чл. 140, ал. 4, т. 3 и чл. 137, ал. 3, т. 1.
(2) Спусковите устройства, използващи ле-
бедка и проволки, отговарят на следните изис-
квания:
1. проволките им се изработват от устойчи-
во на корозия стоманено въже, неподатливо на
усукване;